—Ես ո՜չ թե ձայնն եմ քո — քո կարկաչում լսում,Այլ որոտը երկաթ երակների,Հարվածային անթիվ բանակների լեզուն,Ոտնաձայնը բազում մեր գնդերի…Ես լսում եմ դոփյունը բանակների ըմբոստ,Որ գնդերով բազում, հազարանուն՝Բարձրացել են կոչին դասակարգի մեր նոր,Բարձրացել են մարտին մեր ընդհանուր...Քո կարկաչում այսօր ես լսում եմ դոփյո՜ւնըԱրևմուտքում ելնող բանակների,Որոնք փորում են հինըՈւ հարթում են հունը —Մեզ հետ մեկտեղ — գալիք գարունների՜: